Chechenistonda IShID bilan bog‘liq jangarilar tarmog‘i yo‘q qilindi

Checheniston huquq-tartibot idoralari bir necha yil ichidagi eng yirik maxsus operatsiya davomida IShID bilan bog‘liq jangarilar tarmog‘ini yo‘q qildi. Bu haqda Shimoliy Kavkaz federal okrugi kuch tizimlaridagi manba ma’lum qildi, deya xabar beradi “Vedomosti”.

Manbaga ko‘ra, maxsus operatsiya Kurchaloy va Shali tumanlarida o‘tkazildi hamda bir necha o‘nlab jangari, shuningdek, ularning sheriklari qo‘lga olindi.
Checheniston rahbari Ramzan Qodirov 4 nafar jangari o‘ldirilgani va biri qo‘lga olinganini bildirdi. Operatsiya chog‘ida kuch tizimlari hodimi halok bo‘ldi.
IShID ekstremistik guruhi jahonning bir qator mamlakatlari va xalqaro tashkilotlar tomonidan “terrorchilik tashkiloti” deb topilgan.